Teror u Saudijskoj Arabiji - 2003-11-14
Napad je izvršen u toku Ramazana, svetog mjeseca za muslimane. Većina žrtva bili su muslimani.
8. novembra bombaši samoubice uništile su jednu stambenu zgradu u Rijadu u Saudijskoj Arabiji. Sedamnaest muškaraca, žena i djece je tom prilikom ubijeno a više od 120 drugih je ranjeno. Pored Saudijaca među ubijenim ima Libanaca, Egipćana i Sudanaca. Kako je izvješteno, teroristička grupa al-Qaida je preuzela odgovornost za ovaj napad. Napad je izvršen u toku Ramazana, svetog mjeseca za muslimane. Većina žrtva bili su muslimani. Među predmetima koje su poslednjih mjeseci od terorista al-Qaide oduzeli saudijsaki policajci bili su i primjerci Kurana u kojima su bile skrivene bombe. Uprkos tvrdnjama da su vjernici muslimani, njihove akcije pokazuju da su ti teroristi neprijatelji muslimana i ljudi bilo koje vjere. Glasnogovornik američkog State Departmenta Richard Boucher je izjavio da su oni također neprijatelji svakog režima. ”Oni napadaju samu civilizaciju. Ukoliko ste slušali bilo koju od poruka al-Qaide, poruke Osame bin Ladena ili druge oni su sve redom stavili na svoju listu onih koje žele da napadnu. Oni vrše napade kako na demokratske tako i na ne-demokratske režime.“ Vjeruje se da al-Qaida stoji iza bombaških napada u Riyadhu izvršenih 12. maja 2003. godine u kojima su ubijene dvije desetine ljudi uključujući tu i 9 Amerikanaca. Od tada saudijske snage sigurnosti uhapsile su ili ubile na stotine terorista, zaplijenile veliku količinu oružja i eksploziva i uništile ogroman broj terorističkih ćelija. Saudijska vlada je saopštila da neće praviti nikakve kompromise sa teroristima. Glasnogovornik vlade Saudijske Arabije Adel al-Jubeir je rekao da će teroristi biti poraženi. ”Al-Qaida pokušava da uništi saudijsku državu. Oni pokušavaju da preuzmu vlast u zemlji. Mi smo se sa njima uhvatili u koštac sa namjerom da pobijedimo.“ Teroristi al-Qaide su još jednom jasno pokazali da nema oružja koje nisu spremni upotrijebiti, osobe koju nisu spremni ubiti, zemlje koju neće napasti ni zakona, ljudskog ili božijeg koji neće prekršiti kako bi postigli svoje nastrane ciljeve. Svijet se mora ujediniti protiv njih.